ওয়ার্কার্স পার্টির নেতা গ্লেইসি হফম্যান পুলিশ সদরদপ্তরের বাইরে লুলার লেখা চিঠি পড়ে শোনান। দুর্নীতির দায়ে সাজা হওয়ায় সপ্তাহখানেক আগে লুলার প্রার্থীতা আটকে দেয় ব্রাজিলের নির্বাচনী আদালত। ঘুষ নেওয়ার অভিযোগে ১২ বছরের কারাদণ্ড ভোগ করছেন ৭২ বছর বয়সী সাবেক এই প্রেসিডেন্ট। তবে শুরু থেকেই তিনি ঘুষ নেওয়ার অভিযোগ অস্বীকার করে আসছিলেন। নির্বাচনে তাঁর অংশগ্রহণ ঠেকাতেই তড়িঘড়ি কারাদণ্ড ঘোষণা করা হয়েছে বলেও দাবি করেছিলেন তিনি।